title: Lot, roue Lothian
text: Lot pe Loth roue Lothian, Orkney, hag a-wechoù Norvegia hervez mojenn Arzhur, a oa breur-kaer d'ar Roue Arzhur, hag enebour dezhañ. Moarvat e teu eus un dudenn istorel bennak. Meneget eo e anv en Historia Regum Britanniae, oberenn Jafrez Menoe, ha danvez zo bet steuet diwar e benn e mojennoù an Daol Grenn.
  
  Mojenn
  Goude da Uther Pendragon dimeziñ da Ygern e timezas Lot d'he merc'h henañ Morgause (anvet Anna ivez). Un toullad mibien zo bet, Gowen, Agraven, Gwerehez, Gaheriet, hag ivez Mordred hervez ar romantoù koshañ. 
  
  E deroù ren Arzhur e sav Lot gant rouaned all a-enep Arzhur, en desped d'e vibien. Goude un toullad emgannoù e voe trec'het an emsavidi gant Arzhur ha kemeret o douaroù.
  
  E Kembre
  E Kembre ec'h anavezer Lot dindan meur a anv disheñvel. A-wechoù e vez graet Lot Luwddoc (Lot an Arme) anezhañ, a-wechoù Llew ap Cynfarch. Hervez Jafrez Menoe e oa breur da Urien Rheged hag Auguselus Bro-Skos. Dont a ra e anv eus e rouantelezh, Lothian, evel Corin eus Kernev-Veur pe tud all c'hoazh hervez Jafrez Menoe.
  
  Mojennoù all
  Gourvab e vije Lot da Caractacus, penn ar bobl Catuvellauni en amzerioù kentañ Britannia.
  
  Hervez tud zo e vije enkorfadur an doue-haroz brezhon Lludd Llaw Eraint, met n'eus ket perzhioù heñvel dezhe.
  
  Hervez mojennoù Skos e oa Lot (Leudonus) o ren e Gododdin, hag e lez e Traprain Law. Hervez buhez Sant Kentigern, saver Glasc'ho, e oa tad-kozh d'ar sant, ha tad d'e vamm Theneva.
  
  Pennadoù kar
  Stone Lud
  
  Liammoù diavaez
   Lot Lothian war lec'hienn Early British Kingdoms
   Lot Luwddoc war lec'hienn Early British Kingdoms
  
  Notennoù
  Celtic Myths and Legends, Charles Squire (1912) ISBN 0-7525-2676-6
  
  Lothian
  Rouaned vrezhon
  Sant Kentigern 
  Mojenn Arzhur